Posted by: Linda | 2018/11/28
More, ek ondervind die volgende simptome: naarheid, maagpyn, ongelooflike seer "heartburn", pyn veral onder my linkerbors maar dit strek soms na my regterbors. Winderigheid, diaree en moegheid. Die pyn onder my linkerbors, sooibrand en diaree het so 3 maande terug begin maar het intussen 'n bietjie beter geraak. Dit is nou weer so twee weke dat dit baie erg is. Ek het verskeie teensuurmiddels probeer, maar die laaste paar dae werk niks meer nie, inteendeel wanneer ek dit sluk voel dit asof selfs dit my brand.
Dit is moontlik dat jy n maagseer/maagulkus het, of selfs n mantelvliesbreuk en dan gaan gewone teensuurmiddels nie help nie. Ek stel voor dat jy dalk maar dokter toe gaan vir n voorskrif van medikasie. Die dokter sal dit vir n tyd lank voorskryf en dan, indien dit nie help nie, kan jy verwys word vir verdere toetse. Groete en sterkte.